**רקע:**

**החברה למתנ"סים פועלת ברשת ארצית של 700 מרכזים קהילתיים ב-140 ישובים ונותנת מענה לכ-2 מיליון תושבים במדינת ישראל. הפעילות מתקיימת בכלל המגזרים ובטווח הרצפים בדגש על הפריפריה הגיאוגרפית והחברתית.**

**רעיון המרכז הקהילתי התפתח במהלך חיפוש אחר דרכים חדשות להאיץ תהליכים חברתיים בקהילות מתפתחות ובאוכלוסיות חלשות. הרעיון קרם עור וגידים בשנת 1969 עם הקמת החברה למתנ"סים ע"י חיים ציפורי ז"ל. עם חזון, אמונה ויכולת ביצוע מרשימה, ציפורי הצליח במשימה, הקים עשרות מרכזים קהילתיים ברחבי הארץ והיה מנהלה הראשון של החברה.**

**המרכז הקהילתי הוא ארגון חברתי, חינוכי, תרבותי וקהילתי. בית לחברה האזרחית. המרכז פתוח בפני כל תושב ומבוסס על אוכלוסייה של חברים פעילים, מעורבות גבוהה של יחידים, קבוצות ומתנדבים, צוות מקצועי, שיתוף פעולה ותמיכה מרבית של הרשות המקומית, של משרדי ממשלה, מוסדות וארגונים. מנהלי המרכזים הקהילתיים, כמו, גם כל עובדי החברה, הם שליחים, המומחים בניהול ובפיתוח קהילתי.**

**פעילותו מתבצעת מתוך ערכים ואידיאולוגיה משותפים ועל פי מדדים חברתיים מחייבים.**

**קול קורא**

**להגשת מועמדות לתוכנית העתודה הניהולית של החברה למתנ"סים –**

**מחזור ד'**

**בימים אלה נפתחת ההרשמה לתוכנית העתודה הניהולית של החברה למתנ"סים,**

**להובלת מרכזים/מנהלים קהילתיים – מחזור ד'.**

**חזון החברה למתנ"סים:**

**"החברה למרכזים קהילתיים היא הארגון החברתי המוביל בישראל וייעודה – בניית קהילות מקומיות ברשת ארצית. תכניות החברה מאפשרות לכל חבר בקהילה להיות ולהרגיש משמעותי ושייך"**

****

**מנהל/ת מיטבי/ת למרכז קהילתי**

**מנהיג/ה מקצועי/ת הפועל/ת בקהילה, בעל/ת חזון חברתי, מכיר/ה לעומק את הזהויות בחברה הישראלית, אקטיביסט/ית – בזכות אשותו/ה וכישוריו/ה. הוא/היא מניע/ה, מחולל/ת ומוביל/ה תהליכי בינוי קהילה מקומית, ברשת ארצית, המאפשרת יצירת חיים קהילתיים משמעותיים, התורמים לעיצוב חברה חסונה ומתקדמת.**



**ממנהל/ת מיטבי/ת למרכז קהילתי נדרש:**

* ניסיון ניהולי בסביבה מורכבת (חברתית, כלכלית, פוליטית, אנושית)ורווית אינטרסים.
* סגנון ניהולי משתף המביא לידי ביטוי רגישות חברתית ושונות. המזמין ופתוח לדיאלוג פורה וליצירת שיתופי פעולה אסטרטגיים עם תושבים, עם ארגונים, עם מוסדות ועסקים.
* בעל/ת יכולת גבוהה בניהול כספי ושמירה על מנהל תקין.
* יכולת להרחיב פעילויות, להיכנס לתחומי עשייה חדשים המעשירים את איכות החיים של הקהילה על ידי ניצול הזדמנויות וגיוס משאבים, תוך שימוש מושכל בהם.
* יכולת לכבד מסורות קיימות, להבין ולהכיל זהויות מגוונות בגישה פלורליסטית, המקדמת סובלנות בחברה הישראלית.
* יכולת להוביל צוות למימוש פוטנציאל משמעותי של כל אחד מחברי הצוות בנפרד ושל כולם יחד, בעל/ת סקרנות ללמידה ומהווה דוגמא אישית.
* אמין/ה וישר/ה, בעל/ת חוסן נפשי ויכולת עמידה בלחצים.



**אנחנו קוראים לכם/ן להיות שותפים/ות בבניית החברה הישראלית.**

**קורס הדגל של החברה למתנ"סים הארצית, ממיין ומכשיר מועמדים/ות לתפקיד מנהל/ת מרכזים קהילתיים – תפקיד המחייב יכולת עשייה עצמאית, בסביבה ארגונית מורכת ומרתקת.**

**מבנה תכנית העתודה הניהולית:**

**תהליך מיון:**

ראיון הכרות אישי עם הצוות המוביל.

מבדק ממוחשב – הבודק כישורים שכליים, מאפיינים אישיותיים ואמינות.

מרכז הערכה (בן יום) – סימולציות, דינמיקה קבוצתית, התמודדות עם עמימות, מצבי לחץ ועוד.

**מועמדים/ות שיעמדו בהצלחה בתהליך המיון הראשוני יוזמנו להיות שותפים/ות בתוכנית העתודה הניהולית הראשונה מסוגה.**

תהליך המיון יתקיים עד לסוף **חודש מרץ 2017.**

**יום ההערכה ממיין נוסף** יתקיים במחצית הקורס**.**

העוברים/ות בהצלחה ימשיכו **לשלב ב'** של הקורס . המתאימים/ות יוכלו להגיש מועמדות לניהול מרכז קהילתי, כבר בשלב הזה, תוך כדי השתתפותם/ן בקורס.

**תכנית הקורס:**

התכנית תתייחס ל-2 צירים מרכזיים:

**ציר מקצועי ניהולי – ארגוני** – הקניית הכישורים והמיומנויות הניהוליות הנדרשות למנהל/ת מרכז/מינהל קהילתי במגוון תחומי יכולת.

**ציר קהילתי באוריינטציה לחברה למתנ"סים** – בינוי וחוסן קהילתי, התנדבות, זהות ושייכות.

הקורס כולל **פרקטיקום ופרויקט גמר** במרכז/מינהל קהילתי.

**מסגרת הקורס:**

**משך הקורס:** 4 חודשים, כ-180 שעות אקדמאיות סה"כ.

הקורס, הפעם,ייתן מענה למספר יישובים בכל רחבי הארץ (רשימת היישובים מצורפת בזאת בקובץ נפרד).

הקורס יתקיים בימי חמישי אחה"צ, בין השעות 17:00-22:00 ובימי שישי בבוקר בין השעות 8:30-13:00.

**תחילה משוערת של הקורס: 21.4.2017**

**סיום משוער: 18.8.2017**

במהלך הקורס יכירו המשתתפים/ות קהילות מגוונות, מרכזים קהילתיים שונים וילוו על ידי מנהל/ת מרכז קהילתי מוביל, כחונך/ת אישי.



**תנאים הכרחיים:**

* תואר אקדמי ראשון ממוסד מוכר, עדיפות לבעלי/ות תואר שני.
* ניסיון של 5 שנים לפחות, בתפקיד ניהולי ארגוני במגזר הציבורי, החברתי, הפרטי או העסקי.
* ניסיון בניהול פיננסי של לפחות 2 מיליון ₪.
* עשייה חברתית – קהילתית משמעותית, לאורך מספר שנים (מקצועית/התנדבותית).

**עקב חתימה על הסכם שכר חדש, השכר של מנהלי/ות המרכז/מינהל הקהילתי, עלה באופן משמעותי החל מינואר 2016.**

מהמסיימים/ות את התוכנית בהצלחה נדרשת מחויבות להובלה ולתרומה משמעותית ארוכת שנים כמנהל/ת מרכז/מינהל קהילתי.

החברה למתנ"סים אינה גובה תשלום ממשתתפי התוכנית.

החברה למתנ"סים, מצידה, תעשה כמיטב יכולתה לשבץ את מסיימי התוכנית לניהול מרכזים קהילתיים, בהתאם לצרכים.

**תהליך ההרשמה:**

**יש למלא את טופס ההרשמה הנמצא באתר החברה למתנ"סים.**

בנוסף יש לשלוח טופס זה בצירוף קו"ח, תעודות השכלה ו"אני מאמין" לדוא"ל:

yamit@matnasim.org.il

**ללא צירוף כל המסמכים הנדרשים לא ניתן יהיה להמשיך בטיפול במועמדותך.**

**ההרשמה עד ה-11 בפברואר 2017.**



**בהצלחה!**

**צוות משאבי אנוש**

**החברה למתנ"סים**

